
Tá Parlaimint na hEorpa,
–	ag féachaint don dréachtchinneadh ón gComhairle (05789/2024),
–	ag féachaint don Chomhaontú Comhpháirtíochta idir an tAontas Eorpach agus a Bhallstáit, de pháirt, agus comhaltaí Eagraíocht na Stát san Afraic, i Muir Chairib agus san Aigéan Ciúin, den pháirt eile (08372/1/2023),
–	ag féachaint don iarraidh ar thoiliú a thíolaic an Chomhairle i gcomhréir le hAirteagal 207(4), an chéad fhomhír, agus Airteagal 218(6), an dara fomhír, pointe (a) (v), den Chonradh ar Fheidhmiú an Aontais Eorpaigh (C9‑0029/2024),
–	ag féachaint do rún neamhreachtach uaithi an 10 Aibreán 2024  ar an togra le haghaidh Cinneadh ón gComhairle maidir le tabhairt i gcrích, thar ceann an Aontais Eorpaigh, an Chomhaontaithe Comhpháirtíochta idir an tAontas Eorpach agus a Bhallstáit, de pháirt, agus comhaltaí Eagraíocht na Stát san Afraic, i Muir Chairib agus san Aigéan Ciúin, den pháirt eile[footnoteRef:1], [1:  	Téacsanna arna nglacadh, P9_TA(2024)0207.] 

–	ag féachaint do Riail 105(1) agus (4), agus do Riail 114(7) dá Rialacha Nós Imeachta,
–	ag féachaint do thuairim ón gCoiste um Thrádáil Idirnáisiúnta,
–	ag féachaint don litir ón gCoiste um Ghnóthaí Eachtracha,
–	ag féachaint don mholadh ón gCoiste um Iascach (A9-0147/2024),
1.	ag tabhairt a toilithe do thabhairt i gcrích an Chomhaontaithe;
2.	á threorú dá hUachtarán a seasamh a chur ar aghaidh chuig an gComhairle, chuig an gCoimisiún agus chuig rialtais agus parlaimintí na mBallstát agus chuig Comhaltaí d’Eagraíocht na Stát san Afraic, i Muir Chairib agus san Aigéan Ciúin.

